tā́ni vā́ etā́ni sapta chándāṃsi caturuttarā́ṇi tricā́ni téṣāṃ saptá ca śatā́ni viṃśatíścākṣárāṇyádhi ṣáṭtriṃśattáto yā́ni saptá ca śatā́ni viṃśatiścéṣṭakā eva tā́ḥ ṣaṣṭíśca trī́ṇi ca śatā́ni pariśrítaḥ ṣaṣṭíśca trī́ṇi ca śatā́ni yájuṣmatyó'tha yānyádhi ṣáṭtriṃśatsá trayodaśo mā́saḥ sá ātmā triṃśádātmā́ pratiṣṭhā dvé prāṇā dve śíra evá ṣaṭtríṃśyau tadyatte dve bhávato dvyákṣaraṃ hi śíraḥ